**PwC’s CEO Survey 2017 – highlights
(Talent)**

**Forventninger til medarbejdervækst:**

* **58 %** (2016: 48 %) af de danske topledere forventer at ansætte flere det kommende år. 25 % (2016:34 %) forventer ingen ændringer i antallet af medarbejdere, og 17 % (2016: 18 %) forventer nedskæringer.
* **52 %** (2016: 48 %) af de globale topledere forventer at ansætte flere det kommende år. 31 % (2016:30%) forventer ingen ændringer i antallet af medarbejdere, og 16 % (2016: 21 %) forventer nedskæringer. De resterende har ikke svaret.

**Bekymringer:**

* De danske CEO’ers største bekymringer er manglende adgang til kvalificeret arbejdskraft, valgt af 72 % (2016: 59 %), geopolitisk usikkerhed, valgt af 68 % (2016: 52 %), og protektionisme, valgt af 65 % (2016: ikke en valgmulighed). Derudover peger de på overregulering, valgt af 64 % (2016: 77 %), og Eurozonens fremtid / usikker økonomisk vækst, valgt af lige mange, nemlig 60 % (2016: ikke en valgmulighed). Bekymringen for den hastige teknologiske udvikling er modsat sidste år ikke i top 5 i år, valgt af 48 % (2016: 56 %).
* Blandt de globale topledere er topbekymringerne usikker økonomisk vækst, valgt af 82 % (2016: ny valgmulighed), overregulering, valgt af 80 % (2016: 79 %), og manglende adgang til arbejdskraft, valgt af 77 % (2016: 72 %). Derudover er de bekymret for geopolitisk usikkerhed, valgt af 74 % (2016: 74 %) og den hastige teknologiske udvikling, valgt af 70 % (2016: 61 %).

**Prioriterede områder:**

* Toplederne er blevet bedt om, at prioritere ét område ud af 12 områder, som de mener er det vigtigste at styrke, for at de kan drage fordel af nye muligheder. Blandt de danske topleder har 28 % valgt digitale og teknologiske evner, mens 17 % har valgt innovation.
* Blandt de globale har flest (23 %) valgt innovation, mens lige mange (15 %) har valgt hhv. human capital og digitale og teknologiske evner.

**Talent:**

* De kompetencer, som de danske topledere finder vigtigst for deres organisation, er: 1) evnen til at samarbejde (95 %), 2) lederevner (92 %), 3) problemløsning (91 %), 4) omstillingsparathed (89 %) og 5) innovation og kreativitet (80 %).
* De danske topledere peger særligt på, at det i høj eller nogen grad er svært at rekruttere medarbejdere, som er innovative og kreative (62 %) og medarbejdere med lederevner (61 %).
* De kompetencer, som de globale topledere finder vigtigst for deres organisation, er: 1) problemløsning (98 %), 2) omstillingsparathed/samarbejdsevner (96 %), 3) lederevner (95 %), 4) kreativitet og innovation (92 %) og 5) emotionel intelligens (88 %).
* De kompetencer, som de globale topledere særligt oplever, at det i høj eller nogen grad er svært at rekruttere, er innovative og kreative medarbejdere (77 %) og medarbejdere med lederevner (75 %).
* De aktiviteter, som de danske topledere særligt har fokus på i forhold til talentagendaen, er: Tilføjer digital træning til deres læringsprogrammer (75 % er enige eller meget enige), leder efter de dygtigste medarbejder på tværs af landegrænser og demografi (75 % er enige eller meget enige), støtter aktivt diversitet og inklusion (69 % er enige eller meget enige), flytter talent rundt i virksomheden, når det er nødvendigt (64 % er enige eller meget enige), og ændrer deres talentstrategi, så den afspejler virksomhedens behov (63 % er enige eller meget enige).

 **Forventninger til verdensøkonomien:**

* Blandt de danske topledere forventer **32 %** (2016: 36 %)**,** at væksten i verdensøkonomien vil forbedres i det kommende år, **53 %** (2016: 54 %) forventer, at den vil forblive uændret, og **15 %** (10 %) forventer en tilbagegang.
* **29 %** (2016: 27 %) af de globale topledere forventer, at væksten i verdensøkonomien vil forbedres i løbet af det kommende år, og **53 %** (49 %) forventer, at den vil forblive uændret. **17 %** (23 %) forventer, at vi vil se en tilbagegang, mens 1 % har svaret ’ved ikke’.

**Forventninger til vækst i egen virksomhed på de næste 12 mdr.:**

* Blandt de danske topledere forventer 92 % (2016: 86 %) vækst i egen virksomhed i det kommende år. 53 % (2016: 56 %) tror i nogen grad på vækst, og 39 % (2016: 30 %) tror i høj grad på vækst. De resterende 8 % har angivet, at de i lav grad tror på vækst.
* Blandt de globale topledere tror 85 % (2016: 82 %) på vækst i egen virksomhed i løbet af de næste 12 mdr. 47 % (2016: 47 %) tror i nogen grad på vækst, mens 38 % (2016: 35 %) har angivet i høj grad. De resterende har angivet at de i lav grad eller slet ikke tror på vækst.

**Forventninger til vækst i egen virksomhed de næste 3 år:**

* Set over en periode på 3 år forventer 93 % (2016: 97 %) af de danske topledere vækst i egen virksomhed. 56 % (59 %) angiver, at de i nogen grad tror på vækst, mens 37 % (2016: 38 %) i høj grad tror på vækst. De resterende har svaret, at i lav grad eller slet ikke tror på vækst.
* Blandt de globale topledere tror 92 % (2016: 91 %) på vækst i egen virksomhed de næste 3 år. 41 % (2016: 42 %) tror i nogen grad på vækst, og 51 % (2016: 49 %) tror i høj grad på vækst. De resterende har overvejende angivet, at de i lav grad eller slet ikke tror på vækst, mens 1 % har angivet ’ved ikke’.